Muuse Biixi Cabdi, Madaxweynaha Somaliland oo waraysi gaar ah siiyey Telefishanka HCTV waxa uu dhinaca kale sheegay in ay Somaliland qoraalo iyo garnaqsiyo kala duwan u qoraan intaa ay xukuumadda Soomaaliyaba u dacwooto isaga oo sheegay in Somaliland ku dooddo in ay dalkii ay wax isku darsadeen ay kala noqdeen sidaa darteed haddii ay dhinac kali ah taageerayaan aanay taasi sax ahayn halka uu ku nuuxnuuxsaday in sheegashada Khayre iyo Farmaajo ee Berbera ay tahay sidii dareem ciyey oo kale maadaama aanay hawl iyo dhul toona inta ay u soo maraan Berbera aanay iman Karin sidaa darteed ka hadalkoodu aanu wax macno ah samaynayn isaga oo xusay in Somaliland ay ka go’an tahay in heshiiska maalgalinta Dekedda Berbera ee saddex geesoodka ahi uu meel marayo oo dhaqan galayo.
